hotchpotch/miracl-hf-unified huggingface dataset:
ภาษาตองงา
ภาษาตองงา () เป็นภาษาราชการของประเทศตองงา พูดกันทั้งหมด 105,319 คน เป็นภาษาในตระกูลภาษาออสโตรนีเซียน มีรูปแบบการเรียงประโยคแบบกริยา-ประธาน-กรรม มีความใกล้ชิดกับภาษานีวเว
คณะรัฐมนตรีไทย คณะที่ 56
รัฐบาลพลเรือน ที่ตั้งขึ้นภายหลังเหตุการณ์รัฐประหาร เมื่อวันที่ 19 กันยายน พ.ศ. 2549 อาศัยอำนาจตามความใน รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 และรัฐธรรมนูญแห่งราชอาณาจักรไทย พุทธศักราช 2550 ถึงวันที่ 6 กุมภาพันธ์ พ.ศ. 2551
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้ง พลเอกสุรยุทธ์ จุลานนท์ เป็น นายกรัฐมนตรี เมื่อวันที่ 1 ตุลาคม พ.ศ. 2549 โดยมีพลเอกสนธิ บุญยรัตกลิน ประธานคณะมนตรีความมั่นคงแห่งชาติ เป็นผู้รับสนองพระบรมราชโองการ
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้งคณะรัฐมนตรีชุดใหม่ และพระราชทานพระบรมราชวโรกาสให้ พลเอกสุรยุทธ์ จุลานนท์ นายกรัฐมนตรี นำคณะรัฐมนตรีเข้าเฝ้าฯ เพื่อถวายสัตย์ปฏิญาณตน ณ พระตำหนักจิตรลดารโหฐาน เมื่อวันที่ 9 ตุลาคม พ.ศ. 2549
พระบาทสมเด็จพระปรมินทรมหาภูมิพลอดุลยเดช มีพระบรมราชโองการ โปรดเกล้าฯแต่งตั้งประสิทธิ์ โฆวิไลกูล เป็นรัฐมนตรีประจำสำนักนายกรัฐมนตรี และนายสมหมาย ภาษี เป็นรัฐมนตรีช่วยว่าการกระทรวงการคลัง เมื่อวันที่ 18 พฤศจิกายน พ.ศ. 2549
พระบาทสมเด็จพระปรมินทรมหาภูมิพลอดุลยเดช มีพระบรมราชโองการ โปรดเกล้าฯแต่งตั้งนางอรนุช โอสถานนท์ เป็นรัฐมนตรีช่วยว่าการกระทรวงพาณิชย์ และนายวรากรณ์ สามโกเศศ เป็นรัฐมนตรีช่วยว่าการกระทรวงศึกษา ธิการ เมื่อวันที่ 1 กุมภาพันธ์ พ.ศ. 2550
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้งรัฐมนตรีใหม่จำนวน 4 ตำแหน่ง เมื่อวันที่ 7 มีนาคม พ.ศ. 2550 หลังจากหม่อมราชวงศ์ปรีดิยาธร เทวกุล รองนายกรัฐมนตรี และรัฐมนตรีว่าการกระทรวงการคลัง ลาออกจากตำแหน่ง มีผลเมื่อวันที่ 1 มีนาคม พ.ศ. 2550
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ เมื่อวันที่ 27 เมษายน 2550 แต่งตั้งคณะรัฐมนตรีใหม่จำนวน 3 ตำแหน่ง
วันที่ 20 กันยายน 2550 นายสิทธิชัย โภไคยอุดม รัฐมนตรีว่าการกระทรวงเทคโนโลยีสารสนเทศและการสื่อสาร ลาออกจากตำแหน่ง หลังปปช. ระบุว่าเป็นหนึ่งในสามรัฐมนตรีที่ถือครองหุ้นในห้างหุ้นส่วนหรือบริษัทเกินกว่าร้อยละ 5 ใบลาออกมีผลวันที่ 30 กันยายน 2550
วันที่ 23 กันยายน 2550 นางอรนุช โอสถานนท์ รัฐมนตรีช่วยว่าการกระทรวงพาณิชย์ ลาออกจากตำแหน่ง ตามนายสิทธิชัย
ตุลาคม 2550 นายอารีย์ วงศ์อารยะ รัฐมนตรีว่าการกระทรวงมหาดไทย ลาออกตามนายสิทธิชัย และนางอรนุช
วันที่ 13 ธันวาคม 2550 นายสมหมาย ภาษี รัฐมนตรีช่วยว่าการกระทรวงการคลัง พ้นจากตำแหน่ง หลังจากศาลอาญามีคำสั่งจำคุกเป็นเวลา 2 ปี โดยไม่รอลงอาญา ส่งผลให้มีคุณสมบัติต้องห้าม ตามรัฐธรรมนูญแห่งราชอาณาจักรไทย พ.ศ. 2550
คณะรัฐมนตรีคณะนี้ได้สิ้นสุดลง เนื่องจากมีการเลือกตั้งในวันที่ 23 ธันวาคม พ.ศ. 2550 จึงเป็นเหตุให้คณะรัฐมนตรีทั้งคณะต้องพ้นจากตำแหน่ง แต่ยังคงปฏิบัติหน้าที่รักษาการต่อไปจนกว่าจะประกาศผลการเลือกตั้ง และมีการลงมติเลือกนายกรัฐมนตรีคนใหม่ ในวันที่ 29 มกราคม พ.ศ. 2551 คณะรัฐมนตรีชุดนี้จึงพ้นจากตำแหน่งตามวาระ
รัฐมะละกา
มะละกา (; ยาวี: ; ) เป็นรัฐทางตอนใต้ในประเทศมาเลเซีย ตั้งอยู่บริเวณช่องแคบมะละกา ตรงข้ามกับเกาะสุมาตรา รัฐมะละกาเป็นหนึ่งในสองรัฐของมาเลเซียที่ไม่มีเจ้าผู้ครองรัฐเป็นประมุขแต่มีผู้ว่าราชการรัฐแทน
ในอดีต มะละกาเป็นเมืองศูนย์กลางทางการค้าระหว่างตะวันออกและตะวันตกบนช่องแคบมะละกามากว่า 500 ปี มีลักษณะของสถาปัตยกรรมที่ผสมผสานระหว่างศิลปกรรมโปรตุเกส ดัตช์ และมลายู ได้รับการยกย่องให้เป็นนครประวัติศาสตร์บนช่องแคบมะละกาจากองค์การยูเนสโก มะละกายังประกาศให้เป็น 'มะละกา Maju' บน 2010/10/20 ที่ 20:10 ชั่วโมงที่สนามกีฬาใน Hang Jebat เพิ่มขึ้นโดยนายกรัฐมนตรีได้โดยตรงจาก Putra World Trade Center (PWTC) กรุงกัวลาลัมเปอร์ มะละกายังประกาศให้เป็นสีเขียวนครรัฐเทคโนโลยี รัฐมีประชากรค่อนข้างดีมีการศึกษาที่มีอัตราการรู้หนังสือเด็กและเยาวชน 99.5% ตามการรายงานของเป้าหมายการพัฒนาแห่งสหัสวรรษรายงาน 2015 ในปี 2016 มะละกาเป็นสถานที่ที่ปลอดภัยที่สุดที่จะอาศัยอยู่ในประเทศมาเลเซีย ดัชนีอาชญากรรมรัฐที่บันทึกไว้ลดลงจากร้อยละ 15.5 ในปี 2017 ด้วย 3,096 กรณี บันทึกเมื่อเทียบกับ 3663 ในปี 2016 เศรษฐศาสตร์รายงาน 2017 รัฐเผยแพร่บน 26 กรกฎาคม 2018 รายงานว่ามะละกาเป็นรัฐที่มีอัตราการว่างงานต่ำสุดในปี 2017 เหลือเพียง 1.0 เปอร์เซ็นต์. ในปีที่ผ่านมามะละกาได้รับรางวัลเกียรติยศนานาชาติมากมาย เมืองที่ได้รับการระบุไว้ในสิ่งพิมพ์หลายรวมทั้ง Forbes และดาวเคราะห์โดดเดี่ยวทำให้มันเป็นหนึ่งในสถานที่ท่องเที่ยวชั้นนำในเอเชียและโลก. มะละกาแสดงโดย Tripadvisor เป็นหนึ่งใน10สถานที่ท่องเที่ยวในมาเลเซีย Waze App ตระหนักถึงเมืองมะละกาด้วยรางวัล "Best Driving City". ทั่วโลกเมืองที่มีคุณค่าทางประวัติศาสตร์นี้ตั้งอยู่ข้างหน้าเมืองสำคัญอื่น ๆ เช่นซิดนีย์ลิสบอนและบาร์เซโลน่า. เมืองนี้ยังมีชื่อว่า15ของเมืองที่ดีที่สุดศิลปะถนนโดย HuffPost. นอกจากนี้สิ่งพิมพ์ของ Times ทำให้เมืองมะละกาเป็นหนึ่งในสถานที่ที่เหมาะสมที่สุดสำหรับการอยู่อาศัยและการเกษียณอายุ.
เมื่อราว พ.ศ. 1800 เจ้าชายปรเมศวร (PARAMASWARA)ได้ทรงอพยพออกจากปาเล็มบัง เหตุเนื่องด้วยการรุกรานจากอาณาจักรมัชปาหิต ซึ่งก่อนที่จะมาถึงมะลากานั้น เจ้าชายปรเมศวรได้เข้าไปตั้งเมืองอยู่ที่ตูมาซิก(TUMASIK)หรือเตมาเซก หรือสิงคโปร์ในปัจจุบัน แต่เนื่องด้วยในตอนนั้นตูมาซิก ตกอยู่ใต้อำนาจของสยาม ส่งผลให้เกิดความขัดแย้งกับสยามและเจ้าชายองค์นี้จึงต้องออกเดินทางออกมา จนมาถึงที่มะละกา มาสร้างเมืองใหม่ที่นี่และกลายเป็นจักรวรรดิการค้าที่ยิ่งใหญ่ในอีก 200 ปีต่อมา และเป็นแหล่งแรกที่ศาสนาอิสลามเข้าสู่มาเลเซียผ่านทางพ่อค้ามุสลิมอินเดียที่มาจากปาไซ และเปลี่ยนการปกครองมาเป็นระบอบสุลต่าน
ต่อมา พ.ศ. 2052 โปรตุเกสเดินทางมาถึงมะละกาเพื่อขอตั้งสถานีการค้าแต่ถูกปฏิเสธ จนนำไปสู่สงครามระหว่างโปรตุเกส-มะละกา ซึ่งโปรตุเกสเป็นฝ่ายชนะเมื่อ 24 สิงหาคม พ.ศ. 2054 มะละกาถูกเนเธอร์แลนด์ยึดครองเมื่อ พ.ศ. 2184 หลังจากเนเธอร์แลนด์ขับไล่โปรตุเกสออกไป ต่อมามะละกากลายเป็นอาณานิคมของอังกฤษตามสนธิสัญญาแองโกล-ดัตซ์ หรือสนธิสัญญาอังกฤษ-ฮอลแลนด์ พ.ศ. 2367
ภายใต้การปกครองของอังกฤษ มะละการวมกับปีนังและสิงคโปร์ในชื่อนิคมช่องแคบซึ่งแยกต่างหากจากสหพันธรัฐมลายู หลังสงครามโลกครั้งที่ 2 มะละกาเข้ารวมอยู่ในสหภาพมาลายา และกลายเป็นส่วนหนึ่งของมาเลเซียเมื่อมาเลเซียได้รับเอกราชจากอังกฤษ
มะละกามีประวัติศาสตร์ที่เกื่ยวกับกลุ่มคนหลากหลายเชื้อชาติและศาสนา ทำให้ปัจจุบันมะละกาเป็นรัฐที่มีวัฒนธรรมผสมผสาน โดยมีประชากรประมาณ 759,000 คน (พ.ศ. 2550) ซึ่งประกอบด้วย
ดิวิชัน 1
ดิวิชัน 1 เป็นชื่อลีกการแข่งขันฟุตบอล หลายแห่ง 
นอกจากนี้ ดิวิชัน 1 ยังเป็นชื่อเดิมของลีกที่เล่นในอังกฤษในอดีต ก่อนที่ เอฟเอ พรีเมียร์ลีก จะก่อตั้ง
เบคเคนบาวร์ เสืออินทร์
เบคเคนบาวร์ เสืออินทร์ (เกิด 21 มกราคม พ.ศ. 2523) อดีตนักฟุตบอลชาวไทย เคยเล่นฟุตบอลอาชีพให้กับหลายสโมสรเช่นสุพรรณบุรี เอฟซี,ธนาคารกรุงเทพ,ศรีราชา เอฟซี,ราชบุรี มิตรผล เอฟซี และเคยเป็นกัปตันทีมของสโมสรไทยฮอนด้า โดยในปัจจุบันเป็นผู้ช่วยผู้ฝึกสอนของสโมสรฟุตบอลอยุธยา ยูไนเต็ด ในลีกภูมิภาค ดิวิชั่น 2
ชื่อของเบคเคนบาวร์ มาจากอดีตนักฟุตบอลชาวเยอรมันชื่อดัง ฟรันซ์ เบคเคนเบาเออร์ ที่เคยเล่นให้ทีมชาติเยอรมนีตะวันตก 103 นัดและทำได้ถึง 14 ประตู
วิทยา เลาหกุล
วิทยา เลาหกุล (1 กุมภาพันธ์ พ.ศ. 2497 — ) หรือที่รู้จักกันดีในชื่อ โค้ชเฮง เป็นอดีตผู้ฝึกสอนสโมสรฟุตบอลชลบุรีและทีมชาติไทย เคยเป็นกัปตันทีมชาติไทย และเป็นนักฟุตบอลคนแรกของไทย ที่เล่นในลีกยุโรป โดยเล่นให้กับแฮร์ธา เบอร์ลิน ในบุนเดสลีกา เคยทำหน้าที่คุมทีมไกนาเร ทตโตริ ในดิวิชัน 3 ของญี่ปุ่น ปัจจุบันกลับมาดำรงตำแหน่งประธานพัฒนาเทคนิคสโมสรฟุตบอลชลบุรี เอฟซี และอุปนายก ฝ่ายเทคนิค สมาคมฟุตบอลแห่งประเทศไทย
โดย วิทยา เลาหกุล เป็นผู้เล่นชาวไทยคนแรกที่ได้เล่นในบุนเดิสลีกา
วิทยา เลาหกุล เกิดวันที่ 1 กุมภาพันธ์ พ.ศ. 2497 ที่จังหวัดลำพูนมีพี่น้องทั้งหมด 14 คน ปี พ.ศ. 2516 ได้เข้าร่วมแข่งขันกีฬาเขตแห่งประเทศไทยครั้งที่ 7 ณ จังหวัดนครศรีธรรมราช ให้กับทีมฟุตบอลเขต 5 จังหวัดลำพูน จนได้รับเหรียญรางวัลชนะเลิศพร้อมตำแหน่งผู้เล่นยอดเยี่ยมประจำรายการ
ต่อมาได้เริ่มเล่นฟุตบอลสโมสรให้กับสโมสรฟุตบอลฮากกา และสโมสรฟุตบอลราชประชา ติดทีมชาติชุดใหญ่ครั้งแรกในรายการเอเซียนคัพในวันที่ 15 มีนาคม พ.ศ. 2518 ซึ่งทีมชาติไทยชนะทีมชาติอินโดนีเซีย 3-1
ปี พ.ศ. 2519 วิทยา เลาหกุลได้เล่นฟุตบอลในการแข่งขันฟุตบอลควีนสคัพ ซึ่งในครั้งนั้นสโมสรฟุตบอลยันมาร์ดีเซลจากประเทศญี่ปุ่นได้มาแข่งขันและคว้าชัยชนะไป และได้ติดต่อซื้อตัววิทยา เลาหกุลจากสโมสรฟุตบอลราชประชา ให้ไปเล่นกับสโมสร ชีวิตการค้าแข้งของวิทยา เลาหกุลที่ญี่ปุ่นถือว่าประสบความสำเร็จอย่างมาก เคยได้รับเลือกให้เป็นหนึ่งในนักฟุตบอลยอดเยี่ยมประจำฤดูกาลและเคยเป็นผู้ที่ทำประตูสูงสุดในถ้วย F.A.Cup ของญี่ปุ่นที่จำนวน 6 ประตู ยิงประตูในลีกของญี่ปุ่นได้ทั้งสิ้น 14 ประตู
ในปี 2522 ได้ย้ายไปเล่นให้กับสโมสรในเยอรมันคือ แฮร์ธาเบอร์ลิน และซาร์บรุคเคน เป็นเวลารวมหกปีได้รับคำยกย่องจากสื่อในเยอรมันว่า "ไทย บูม" (THAI BOOM) และได้กลับมาประเทศไทย
ภายหลังจากที่ได้เลิกเล่นฟุตบอล ได้มาเป็นผู้ฝึกสอนให้กับมัตสึชิตะในประเทศญี่ปุ่น (สโมสรกัมบะ โอซากะปัจจุบัน) ซึ่งในในปี 2535 ทีมมัตสึชิตะได้ชนะเลิศควีนสคัพในประเทศไทย หลังจากนั้นได้คุมทีม สโมสรฟุตบอลธนาคารกรุงเทพจนชนะเลิศการแข่งขันไทยลีก ซึ่งต่อมาได้คุมทีมชาติไทยชนะเลิศซีเกมส์ในปี 2540 และได้คุมทีมสโมสรฟุตบอลชลบุรีจากโปรลีกจนได้เข้ามาเล่นไทยแลนด์พรีเมียร์ลีกเป็นครั้งแรกของสโมสร
ปี พ.ศ. 2548 วิทยา เลาหกุลเคยเสนอตัวเข้ารับการชิงตำแหน่งนายกสมาคมฟุตบอลแห่งประเทศไทย แต่ไม่ได้รับการยอมรับจากสมาชิกที่ประชุมและไม่ได้รับเลือกตั้งให้เป็นนายกสมาคมในครั้งนี้ โดยตำแหน่งเป็นของวิจิตร เกตุแก้วด้วยคะแนนเสียงจากสมาชิกในที่ประชุมอย่างท้วมท้น 118 ต่อ 16 คะแนน มีบัตรเสีย 1 ใบ
ปี พ.ศ. 2550 วิทยา เลาหกุลได้ลาออกจากสโมสรฟุตบอลชลบุรีทั้งที่เพิ่งพาทีมเลื่อนชั้นมาได้เพียงปีเดียว ก่อนย้ายไปคุมทีมไกนาเร ทตโตริ ในลีกดิวิชัน 3 ของญี่ปุ่น พร้อมทั้งซื้อตัวอดุล หละโสะนักเตะไทยชุดซีเกมส์จากสโมสรฟุตบอลชลบุรีไปร่วมทีม
ปี พ.ศ. 2552 วิทยา เลาหกุล กลับมารับตำแหน่งประธานฝ่ายพัฒนาเทคนิคของสโมสรชลบุรีเอฟซี และรับตำแหน่งผู้จัดการทีม ในฤดูกาล 2554
ปี พ.ศ. 2559 วิทยา เลาหกุล ได้รับตำแหน่งอุปนายกฝ่ายพัฒนาเทคนิคของสมาคมฟุตบอลแห่งประเทศไทยฯ
โรงเรียนชุมชนวัดเสด็จ
โรงเรียนชุมชนวัดเสด็จ (สฤษดิ์ วิจิตรา ธนะรัชต์บำเพ็ญ) เดิมชื่อโรงเรียนประชาบาลวัดเสด็จ เปิดเรียนเมื่อวันที่ 11 กันยายน พ.ศ. 2471 มีรองอำมาตย์เอกหลวงมหาสวัสดิ์ เป็นนายอำเภอ ขุนศรีทิพย์ศึกษากร เป็นกรรมการอำเภอ และมีนายนาด สุทธิแย้ม เป็นครูใหญ่ใช้ศาลาการเปรียญทำการสอน พ.ศ. 2497 พลเอกสฤษดิ์ ธนะรัชต์ แม่ทัพภาคที่ 1 ได้บริจาคเงินจำนวน 100,000 บาท สร้างอาคารเรียน พระครูลมูล ขันติพโล ได้เชิญชวนประชาชนบริจาคสมทบอีกจำนวน 144,819 บาท สร้างเป็นอาคารไม้ 2 ชั้น ออกมุขทั้งสองข้างตามแบบวัดจันทรสโมสรมี 14 ห้องเรียน สิ้นเงิน จำนวน 244,819 บาท พลเอกถนอม กิตติขจร ได้มาทำพิธีเปิด เมื่อวันที่ 19 มีนาคม พ.ศ. 2499 โดยให้ชื่อโรงเรียนว่า โรงเรียนวัดเสด็จ "สฤษดิ์ วิจิตรา ธนะรัชต์บำเพ็ญ"
โรงเรียนชุมชนวัดเสด็จ ตั้งอยู่ที่ ตำบลสวนพริกไทย อำเภอเมืองปทุมธานี จังหวัดปทุมธานี
พระนอนจักรสีห์
พระนอนจักรสีห์ เป็นพระพุทธรูปไสยาสน์ ปางโปรดอสุรินทราหู ประดิษฐานอยู่ภายในวัดพระนอนจักรสีห์วรวิหาร หรือ วัดพระนอนจักรสีห์ ตั้งอยู่ที่หมู่ 5 ตำบลจักรสีห์ อำเภอเมืองสิงห์บุรี จังหวัดสิงห์บุรี เป็นพระอารามหลวง ชั้นตรี ชนิดวรวิหาร พื้นที่ของวัด มีขนาดกว้างประมาณ 7 เส้น (280 เมตร) ยาวประมาณ 10 เส้น (400 เมตร) วิหาร ยาว 1 เส้น 7 วา กว้าง 11 วา เสาข้างในเป็นแปดเหลี่ยม
พ.ศ. 2297 ปีจอ ฉศก จุลศักราช 1111 พระเจ้าอยู่หัวบรมโกศ สร้างวัดพระนอนจักรสีห์วรวิหาร และเมื่อ พ.ศ. 2299 พระเจ้าอยู่หัวบรมโกศได้เสด็จไปสมโภชวัดพระนอนจักรสีห์วรวิหาร
วิลาศ จันทร์พิทักษ์
เภสัชกร วิลาศ จันทร์พิทักษ์ สมาชิกสภาผู้แทนราษฎร (ส.ส.) กรุงเทพมหานคร สังกัดพรรคประชาธิปัตย์
นายวิลาศ จันทร์พิทักษ์ เกิดเมื่อวันที่ 6 กุมภาพันธ์ พ.ศ. 2495 ที่อำเภออินทร์บุรี จังหวัดสิงห์บุรี จบการศึกษาระดับปริญญาตรีจากคณะเภสัชศาสตร์ จุฬาลงกรณ์มหาวิทยาลัย และสาขาวิชานิติศาสตร์ มหาวิทยาลัยสุโขทัยธรรมาธิราช, ปริญญาโทรัฐศาสตร์มหาบัณฑิต สาขาบริหารรัฐกิจ มหาวิทยาลัยธรรมศาสตร์
เคยเป็น ส.ส. ปี พ.ศ. 2531, พ.ศ. 2535/1, พ.ศ. 2535/2 (ในสังกัดพรรคพลังธรรม) , พ.ศ. 2539, พ.ศ. 2544 (ในสังกัดพรรคประชาธิปัตย์) และเคยเป็น ผู้ช่วยเลขานุการ รัฐมนตรีว่าการกระทรวงสาธารณสุข ปี พ.ศ. 2535 - พ.ศ. 2537 ผู้ช่วยเลขานุการ รัฐมนตรีว่าการกระทรวงมหาดไทย ปี พ.ศ. 2537 - พ.ศ. 2538
ในการเลือกตั้งปี พ.ศ. 2544 นายวิลาศ จันทร์พิทักษ์ ลงสมัครในสังกัดพรรคประชาธิปัตย์ ที่เขตเก่าที่เป็นส.ส. มาตลอด คือ เขต 32 ซึ่งประกอบด้วยเขตภาษีเจริญบางแขวง และเขตบางกอกใหญ่ ได้รับการเลือกตั้งด้วยคะแนน 30,321 เสียง แต่ในการเลือกตั้งปี พ.ศ. 2548 นายวิลาศ จันทร์พิทักษ์ ได้ย้ายไปลงเขต 28 ซึ่งประกอบด้วยเขตธนบุรีบางแขวง และเขตคลองสาน แทนนายปราโมทย์ สุขุม ส.ส. เก่าที่เลิกเล่นการเมืองไป แต่นายวิลาศไม่ได้รับการเลือกตั้งในครั้งนี้
ในการเลือกตั้งในปลายปี พ.ศ. 2550 นายวิลาศลงเลือกตั้งในเขต 9 กรุงเทพมหานคร ซึ่งประกอบด้วยเขตบางกอกใหญ่, เขตธนบุรี, เขตคลองสาน และเขตราษฎร์บูรณะ คู่กับ นางนันทพร วีระกุลสุนทร และ ทันตแพทย์สุรันต์ จันทร์พิทักษ์ น้องชาย ซึ่งได้รับเลือกตั้งหมดทั้ง 3 คน และได้รับแต่งตั้งเป็นประธานคณะกรรมาธิการการป้องกันและปราบปรามการทุจริตประพฤติมิชอบ สภาผู้แทนราษฎร ด้วย ต่อมาในการเลือกตั้ง พ.ศ. 2554 ได้ลงสมัครรับเลือกตั้งในเขต 31 สังกัดพรรคประชาธิปัตย์เช่นเดิม และได้รับเลือกตั้งเป็น ส.ส.อีกหนึ่งสมัย
ในปลายปี พ.ศ. 2554 ในการอภิปรายไม่ไว้วางใจรัฐบาลที่มี น.ส.ยิ่งลักษณ์ ชินวัตร เป็นนายกรัฐมนตรีนั้น ในกรณีการทุจริตเรื่องถุงยังชีพ ในเหตุอุทกภัยปีเดียวกันนั้น นายวิลาศมีผู้มีบทบาทสำคัญมากคนหนึ่งในเรื่องการอภิปรายข้อมูล
สโมสรฟุตบอลศรีสะเกษ
สโมสรฟุตบอลศรีสะเกษ หรือ ศรีสะเกษ เอฟซี เป็นสโมสรฟุตบอลอาชีพในประเทศไทย ซึ่งเป็นทีมเดิมจากจังหวัดศรีสะเกษแล้วเปลี่ยนชื่อพร้อมกับย้ายสนามเหย้าไปอยู่จังหวัดอุบลราชธานี และในปี 2556 ได้ย้ายกลับคืนสู่จังหวัดศรีสะเกษ
สโมสรฟุตบอลศรีสะเกษ ก่อตั้ง เมื่อปี พ.ศ. 2542 เพื่อทำการแข่งขันรายการ ไทยแลนด์โปรวินเชียล ลีก ซึ่งก่อตั้งโดยการกีฬาแห่งประเทศ ไทย ร่วมมือกันสมาคมฟุตบอลแห่งประเทศไทย โดยจัดเป็นโครงการนำร่อง 5 ปี โดยครั้งนั้นมี บุญชง วีสมหมาย เป็นประธานสโมสร และแค่ปีแรกที่ก่อตั้ง ก็ได้รางวัลชนะเลิศการแข่งขันไทยแลนด์โปรวินเชียล ลีกทันที
หลังจากนั้น สโมสรฟุตบอลศรีสะเกษ ก็เข้าร่วมแข่งขันไทยแลนด์โปรวินเชียล ลีกทุกครั้ง ในชื่อ "ศรีสะเกษ สตีลร็อก" แต่ก็ไม่สามารถชนะเลิศได้เพิ่มเติม โดยทำได้ดีทีสุด คือ ปี 2546 จบฤดูกาลที่ลำดับที่ 5
ปี 2550 สโมสรฟุตบอลศรีสะเกษ เปลี่ยนมาใช้ชื่อ "กูปรีอันตราย" ในการแข่งขัน ในปีนี้ได้มีการรวมลีกทั้งสอง คือ ไทยแลนด์ลีกและ ไทยแลนด์โปรวินเชียล ลีก ภายใต้การดูแลของสมาคมฟุตบอลแห่งประเทศไทย โดยทีมสโมสรฟุตบอลศรีสะเกษ ถูกจัดอยู่ ในไทยลีกดิวิชัน 1 กลุ่ม B ร่วมกับอีก 12 ทีม ได้อันดับ 10 ตกชั้น ไปเล่น ไทยลีกดิวิชัน 2
ปี 2551 ในการเล่นไทยลีกดิวิชัน 2 ทีมศรีสะเกษจบการแข่งขันได้อันดับ 4 จึงสามารถพาตัวเองกลับมาเล่นในไทยลีกดิวิชัน 1
ปี 2552 ในการเล่นไทยลีกดิวิชัน 1 เป็นปีที่การแข่งขันลีกอาชีพในประเทศไทยกำลังได้รับความนิยมอย่างสูง รวมทั้งใน จังหวัดศรีสะเกษด้วย จึงได้รับการสนับสนุนจากกองเชียร์และมีการจัดการที่เป็นรูปแบบ มีการเก็บค่าเข้าชม และขายของที่ระลึก รวมทั้งการถ่ายทอดสดการแข่งขันผ่านอินเทอร์เน็ต ในปีนี้ทีมศรีสะเกษ สามารถจบการแข่งขันได้อันดับที่ 3 ทำให้ได้เลื่อนชั้นขึ้นไปเล่น ไทยพรีเมียร์ลีก
สโมสรฟุตบอลศรีสะเกษ มีกองเชียร์กลุ่มหนึ่งพยายามมีส่วนช่วยเหลือในการสนับสนุนทีมและได้จัดตั้งเว็บไซต์ขึ้น รวมทั้งตามเชียร์ ทีมทั้งในนัดเหย้าและเยือน ในช่วงที่ สโมสรฟุตบอลศรีสะเกษ ได้ทำการแข่งขันอยู่ในระดับ ไทยลีกดิวิชัน 1 (ปี 2551) มีกองเชียร์ให้การสนับสนุนทีมเพิ่มขึ้นอย่างต่อเนื่อง และได้เกิดกลุ่มกองเชียร์ที่ออกจากถิ่นฐานบ้านเกิดไปทำงานหรือไปศึกษาเล่าเรียนยังกรุงเทพฯ และจังหวัดต่างๆ โดยใช้ชื่อเรียกกลุ่มตัวเองว่า "กูปรีพลัดถิ่น" ตามเชียร์และให้กำลังใจทีม ในระหว่างที่ออกไปทำการแข่งขันนอกบ้านโดยตลอด และคาดว่าอีกไม่นานจะมีกองเชียร์หลายหมื่นคนมาเป็นแฟนคลับของสโมสร ยิ่งการที่สโมสรได้เล่นใน ไทยพรีเมียร์ลีก ในปี พ.ศ. 2553 ด้วย
สโมสรฟุตบอลศรีสะเกษได้จดทะเบียนเป็นนิติบุคคลเมื่อวันพุธที่ 9 เดือนกันยายน พุทธศักราช 2552 (09/09/2009) ในชื่อ บริษัท สโมสรฟุตบอลศรีสะเกษ จำกัด
ปี 2558 สโมสรฟุตบอลศรีสะเกษสร้างประวัติศาสตร์แห่งวงการฟุตบอลไทย โดยเป็นทีมเล็กจากฟุตบอลโตโยต้าไทยพรีเมียร์ลีก สร้างความฮือฮาหลังจากที่สามารถผ่านทะลุเข้าสู่รอบชิงชนะเลิศ รายการโตโยต้า ลีก คัพ 2015 โดยเข้าไปชิงกับ บุรีรัมย์ ยูไนเต็ด ณ สนามศุขภัชลาศัย เมื่อวันที่ 21 พฤศจิกายน 2558 แต่น่าเสียดายพลาดท่า แพ้ 0-1เป็นการทำประตูของ โก ซุล กิ นักเตะเกาหลีใต้ ของบุรีรัมย์ ยูไนเต็ด ส่งผลทำให้คว้าแค่รองแชมป์ แต่สโมสรและนักเตะสร้างความสุขให้ชาวจังหวัดศรีสะเกษไม่น้อย
สโมสรฟุตบอลจังหวัดสกลนคร
สโมสรฟุตบอลจังหวัดสกลนคร เป็นสโมสรฟุตบอลอาชีพในประเทศไทยโดยเป็นทีมจากจังหวัดสกลนคร ปัจจุบันเล่นใน ลีก ดิวิชั่น 2
สโมสรฟุตบอล "สิงห์ภูพาน" สกลนคร เมืองไทย เอฟซี ทีมแห่งศึกดิวิชั่น 2 โซนภาคตะวันออกเฉียงเหนือ ก่อตั้งเมื่อปีพ.ศ. 2548 เป็นสโมสรฟุตบอลอาชีพเพื่อให้ชาวจังหวัดสกลนครได้เชียร์ทีมบ้านเกิด โดยมุ่งหวังให้ประชาชนและเยาวชนที่รักทางด้านกีฬาฟุตบอลใช้เวลาว่างให้เป็นประโยชน์ ห่างไกลยาเสพติด และส่งทีมสมัครเข้าฟาดแข้งโดยใช้สีน้ำเงิน-เหลืองเป็นชุดการแข่งขัน ทั้งนี้ในปัจจุบันฤดูกาล 2014 มี ศักดา ชยะกฤตย์ (ประธานสโมสร), นางวันเพ็ญ ชยะกฤตย์ (ผู้จัดการทีม) และ สัจจา บุญญาสถิตย์ (หัวหน้าผู้ฝึกสอน) วิวัฒน์ จันทบุตร (ผู้ฝึกสอน-วิทยาศาสตร์การกีฬา)โดยมีงบประมาณการทำทีมประมาณ 4 ล้านบาท ตั้งเป้าหมายจะต้องจบเลขตัวเดียวให้ได้ ส่วนสนามเหย้าของทีมสกลนคร เมืองไทย เอฟซี จะใช้สนามกีฬาเทศบาลนครสกลนคร ความจุ 6,000 ที่นั่ง
สโมสรฟุตบอลสตูล ยูไนเต็ด
สโมสรฟุตบอลคาเด็นซ่า สตูล ยูไนเต็ด เป็นสโมสรฟุตบอลอาชีพในประเทศไทย โดยเป็นทีมจากจังหวัดสตูล ปัจจุบันแข่งขันในระดับ ไทยลีก 4
ย้อนอดีตไปสมัยปี 33-34 "หมอผีสตูล" เป็นฉายาที่ผู้สื่อข่าวฟุตบอลยุคนั้นขนานให้ ด้วยนักเตะสตูลมักเล่นไสยศาสตร์ก่อนลงสนาม กระทั่งคว้าแชมป์ยามาฮ่าไทยแลนด์คัพสองสมัยซ้อน จากรอบชิงชนะเลิศเอาชนะยักษ์ใหญ่อย่างชลบุรีที่เต็มไปด้วยนักเตะทีมชาติด้วยผล 3-1 ขณะสตูลเป็นทีมภูธรที่ร่วมฟาดแข้งแบบไม่มีใครรู้จัก ถึงขนาดไม่ทราบว่าสตูลอยู่ภาคไหนของประเทศ ที่สำคัญบรรดากองเชียร์ยุคนั้นสวม "ฮิยาบ"ผ้าคลุมศีรษะที่สตรีมุสลิมใช้ปกปิดเรือนผมพร้อมหน้ากากผีเข้าเชียร์ทุกนัด ด้วยเหตุนี้หนังสือสยามกีฬารายวันได้พาดหัวพร้อมรูปบนหน้า1และขนานนามให้ว่า "หมอผีสตูล" จากนั้นหนังสือพิมพ์ทุกฉบับที่รายงานข่าวฟุตบอลยามาฮ่าไทยแลนด์คัพก็เรียกทีมสตูลว่า "หมอผีสตูล" ทั่วกันถึงทุกวันนี้ ยุคนั้นไม่มีทีมไหนเลยที่กองเชียร์คลั่งไคล้เกมฟุตบอลถึงขนาดจัดรถบัสนับ10คันขึ้นไปเชียร์ทีมรักเช่นชาวสตูล หนังสือพิมพ์ทุกหัวต่างตีข่าวด้วยความตกตะลึง เนื่องจากไม่เคยมีปรากฏการณ์เช่นนี้เกิดขึ้นในประเทศไทยมาก่อน ขณะที่การลงสนามวอร์มกล้ามเนื้อของนักเตะสตูลก่อนการแข่งขันนักเตะจะไม่เดินลงสนามบริเวณเส้นกลาง แต่จะลงจากหลังประตูหรือมุมธงฝั่งใดฝั่งหนึ่ง แม้ในยุคฟุตบอลลีกก็มีให้เห็นทุกนัดที่สตูลเตะในบ้าน กระทั่งแฟนบอลทีมเยือนส่วนใหญ่มักเอ่ยปากว่าโดน "ของ" หมอผีสตูลเล่นเข้าให้แล้ว
อย่างไรก็ตาม ความสำเร็จของทีมฟุตบอลจังหวัดสตูลในยุครุ่งเรืองจนถึงปัจจุบันนั้นได้รับการยืนยันจากผู้ใหญ่ในวงการฟุตบอลสตูลหลายท่านว่า "ไม่ใช่เพราะใสยศาสตร์หรือการเล่นของแต่อย่างใด" หากแต่เป็นความสามารถของบรรดานักเตะและการเตรียมทีมเป็นอย่างดี และผู้ที่อยู่เบื้องหลังความสำเร็จเหล่านั้นคือ อาจารย์ อนันต์ สุริยกานนท์ คุณ ดาเหลน เจ็ะเล็ม อาจารย์ อนิรุทธ์ กอมะ และเหล่าทีมงานและผู้ที่เกี่ยวข้องอีกหลายท่าน ปัจจุบันกองเชียร์ทีมฟุตบอลสตูลกำลังรอการกลับมาของความยิ่งใหญ่ในวงการฟุตบอลไทยในบริบทและสภาพแวดล้อมที่เปลี่ยนแปลงไป
ชุด ลีกภูมิภาค ดิวิชั่น 2 2554
สโมสรฟุตบอลนครปฐม ยูไนเต็ด
สโมสรฟุตบอลนครปฐม ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดนครปฐม ปัจจุบันเล่นอยู่ในระดับไทยลีก 4 เนื่องจากในการแข่งขันไทยลีก 2 ฤดูกาล 2560 ทางสโมสรถูกสมาคมฟุตบอลแห่งประเทศไทยปรับตกชั้นไปสู่ไทยลีก 4 เนื่องจากไม่สามารถส่งเอกสารเกี่ยวกับคลับไลเซนซิงได้ตามเวลาที่กำหนด
สนามเหย้า คือ สนามกีฬาโรงเรียนกีฬาเทศบาลนครนครปฐม เคยแข่งขันในไทยพรีเมียร์ลีก 2551 ซึ่งจบฤดูกาลในอันดับ 9 (สูงสุดในประวัติศาสตร์สโมสร) ใน พ.ศ. 2553 เกิดเหตุอื้อฉาวเกี่ยวกับแฟนบอลทำร้ายผู้ตัดสิน
สโมสรฟุตบอลจังหวัดนครปฐมก่อตั้งขึ้นใน พ.ศ. 2542 โดยเริ่มเล่นในโปรวินเชียลลีก ใน พ.ศ. 2547 สโมสรจบฤดูกาลโดยอยู่กลางตารางของลีก ในปีต่อมา สโมสรจบฤดูกาลในสามอันดับแรก และได้รับสิทธิ์เข้าไปเล่นในไทยพรีเมียร์ลีก ติดต่อกันใน พ.ศ. 2548-49 โดยใน พ.ศ. 2549 สโมสรได้รับสิทธิ์เข้าไปเล่นในลีกสูงสุดของประเทศไทย โดยเป็นทีมสำรองลำดับที่สองของสโมสรฟุตบอลการท่าเรือแห่งประเทศไทย สโมสรนครปฐมไม่ได้นำมาซึ่งเฉพาะความเป็น "ทีมภูมิภาค" ในลีกเท่านั้น แต่ยังมีกระแสแฟนบอลที่เดินทางไปเชียร์ทั้งนัดเยือนและนัดเหย้า สโมสรนครปฐมเป็นอีกทีมหนึ่งเช่นเดียวกับสโมสรฟุตบอลจังหวัดชลบุรีและสโมสรฟุตบอลจังหวัดสุพรรณบุรีที่แข่งขันในระดับพรีเมียร์ลีก โดยไม่ใช่ทีมจากกรุงเทพมหานคร
ในฤดูกาลแรกในพรีเมียร์ลีก สโมสรจบฤดูกาลในลำดับที่ 11 และเพิ่มขึ้นเป็นลำดับที่ 9 ในปีต่อมา สำหรับฤดูกาล 2552 เป็นครั้งแรกที่ ไมเคิล แอสพิน และไมเคิล ทอมัส เบิร์น เป็นนักกีฬาจากสหราชอาณาจักรเข้ามาทำสัญญานักเตะ ซึ่งทั้งสองได้เคยเล่นด้วยกันแล้วที่นอร์ทวิช วิกตอเรีย ในอังกฤษ
ใน พ.ศ. 2553 เกิดเหตุอื้อฉาวแฟนบอลทำร้ายผู้ตัดสินระหว่างเล่นรอบเพลย์ออฟขึ้นไทยพรีเมียร์ลีก 2554 ทำให้ทีมได้รับโทษปรับ 160,000 บาท และห้ามแข่งขันในรายการของสมาคมฟุตบอลแห่งประเทศไทยเป็นเวลา 2 ปี เพราะความยั่วและโกงหรือการจ้างกรรมการให้ตัดสินเข้าข้าง อีสาน ยูไนเต็ด มีหลายจังหวะที่กังขาที่นครปฐมที่จะได้จุดโทษและทดเวลา 4 นาที ก่อนเป่านกหวีดจบเกมใน 2 นาที ด้านไชยา สะสมทรัพย์ ออกมายืนยันว่าผู้ตัดสินตัดสินไม่เหมาะสม และยืนยันไม่ขอโทษต่อเหตุการณ์ที่เกิดขึ้น ต่อมา ได้ประกาศว่าจะยุบทีม และจะพิจารณาทำทีมฟุตซอลลีกหรือลาวลีกแทน
หลังจากเกิดเหตุการณ์ดังกล่าว ทำให้นักเตะต้องไปทำสัญญากับสโมสรอื่นต่อไป โดยธนากร ขำโขมะ ที่ได้รับบทลงโทษไปด้วยนั้น ได้เซ็นสัญญากับสโมสรฟุตบอลชัยนาท ร่วมกับภูวดล สุวรรณชาติด้วยแล้ว ส่วนผู้เล่นคนอื่นในทีม หลายคนยังตกงานอยู่ ส่วน วิมล จันทร์คำ โค้ชของทีมนครปฐม กล่าวว่าตนจะหยุดงานโค้ชไปเรียนต่อบี และเอ ไลเซนส์ เพื่อกลับมาทำหน้าที่ให้มีประสิทธิภาพยิ่งขึ้น
หลังจากที่โดนแบนไป 2 ปี ทีมนครปฐมได้เปลี่ยนชื่อใหม่ โดยใช้ซื่อทีมใหม่ว่า นครปฐม ยูไนเต็ด และเปลี่ยนโลโก้ใหม่ โดยมีความหมายดังนี้
มีการเปลี่ยนแปลงโลโก้ใหม่อีกครั้ง ในปี 2559
อักษรจาม
อักษรจาม พัฒนามาจากอักษรพราหมี จารึกอักษรจามพบครั้งแรกราว พ.ศ. 1543
เขียนจากซ้ายไปขวา แนวนอน
ฟีนิลคีโตนูเรีย
ฟีนิลคีโตนูเรีย (; ย่อ: PKU) เป็นโรคทางพันธุกรรมที่เกี่ยวข้องกับความบกพร่องทางเมแทบอลิซึมของร่างกาย โรคนี้ถ่ายทอดทางโครโมโซมทั่วไป (autosome) ซึ่งไม่ใช่โครโมโซมเพศ ควบคุมด้วยยีนลักษณะด้อย โดยโครโมโซมดังกล่าวมีความบกพร่องของยีนที่เกี่ยวข้องกับการสร้างฟีนิลอะลานีนไฮดรอกซิเลส ผู้ที่เป็นโรคนี้จึงไม่สามารถสร้างเอนไซม์ดังกล่าวได้ มีผลให้ไม่สามารถย่อยสลายกรดอะมิโน ฟีนิลอะลานีนไปเป็นไทโรซีนเหมือนคนปกติ จึงเกิดภาวะฟีนิลอะลานีนสะสมในเลือดมากผิดปกติ และมีกรดฟีนิลไพรูวิกและกรดอินทรีย์อื่นปนในปัสสาวะ รวมทั้งอาการโลหิตเป็นพิษด้วย
ผู้ที่เป็นโรคดังกล่าวมักมีภาวะปัญญาอ่อนด้วย ผู้ป่วยโรคนี้ไม่สามารถรับประทานอาหารได้เหมือนคนทั่วไป ไม่เฉพาะแอสปาร์แตม
จากการสำรวจของกระทรวงสาธารณสุขพบว่าคนไทยเป็นโรคนี้น้อยมาก ไม่ถึง 1 ในประชากร 100,000 คน
โรคฟีนิลคีโตนูเรียมักพบได้บ่อยในคนผิวขาว อุบัติการณ์ประมาณ 1 ต่อ 1 หมื่นในคนผิวขาว ประเทศไทยพบน้อยประมาณ 1 ต่อ 2 แสน ปีหนึ่งพบทารกแรกเกิดเป็นโรคนี้ประมาณ 4 ราย หากไม่ได้รับการตรวจวินิจฉัยและรักษา ทารกจะมีพัฒนาการช้า ปัญญาอ่อนขั้นรุนแรง แต่ในปัจจุบันทารกแรกเกิดในประเทศไทยกว่า 95% ได้รับการตรวจกรองทารกแรกเกิด สำหรับโรคฟีนิลคีโตนูเรีย และภาวะไทรอยด์ต่ำแต่กำเนิด โดยทางโรงพยาบาลจะทำการเก็บตัวอย่างเลือดด้วยการเจาะส้นเท้าของทารกหยดลงบนกระดาษซับกรอง และส่งตรวจที่กรมวิทยาศาสตร์การแพทย์ กระทรวงสาธารณสุข ซึ่งการตรวจคัดกรองด้วยวิธีนี้ทำมาเป็น 10 ปีแล้ว 
การเก็บตัวอย่างเลือดส่งตรวจมักจะรู้ผลอย่างช้าที่สุดภายใน 1 เดือน หากพบว่าฟีนิลอะลานีนในเลือดมีค่าเกิน 20 มิลลิกรัมเปอร์เซ็นต์ แสดงว่าเป็นโรคฟีนิลคีโตนูเรีย โดยในคนปกติ ระดับของสารฟีนิลอะลานีนจะต่ำกว่า 2 มิลลิ กรัมเปอร์เซ็นต์ แต่ในรายที่เป็นโรคไม่รุนแรง ระดับของสารฟีนิลอะลานีนอาจจะมีค่าต่ำกว่า 20 มิลลิกรัมเปอร์เซ็นต์ โดยอาจจะอยู่ที่ 5 หรือ 10 หรือ 12 มิลลิกรัมเปอร์เซ็นต์ ซึ่งอาจจะทำให้ระดับไอคิวต่ำกว่าคนปกติ
อักษรบาหลี
อักษรบาหลี หรือ จารากัน (Carakan) พัฒนามาจากอักษรพราหมี ผ่านทางอักษรปัลลวะ หรืออักษรกวิโบราณ จารึกเก่าสุดในภาษาบาหลี มีอายุราวพ.ศ. 1600 แต่น่าจะมีการเขียนในใบลานมาก่อนหน้านั้น อักษรบาหลียังคงใช้อยู่ในปัจจุบัน แต่ใช้ในทางศาสนาเท่านั้น ภาษาบาหลีโดยทั่วไปเขียนด้วยอักษรละติน เรียกตูลีซันบาหลี (Tulisan Bali)
มีรูปพยัญชนะซ้อนสำหรับตัวสะกด เขียนจากซ้ายไปขวา แนวนอน
อักษรศารทา
อักษรศารทา (शारदा Śāradā) พัฒนามาจากอักษรพราหมี จารึกอักษรศารทาเก่าสุดอายุราว พ.ศ. 1317 พบในหมู่บ้านฮุนด์ ประเทศปากีสถาน ปัจจุบันมีเพียงพราหมณ์กลุ่มเล็กๆ ใช้อักษรนี้ในการเขียนและคำนวณทางโหราศาสตร์
ยอดขวัญ ดอนเจดีย์
ยอดขวัญ ดอนเจดีย์ สถิติการชก 13 ครั้ง ชนะ 6 (น็อค 5) แพ้ 7 
ยอดขวัญขึ้นชกมวยสากลครั้งแรกเมื่อ 11 พฤษภาคม พ.ศ. 2524 แพ้น็อค พงษ์พันธ์ ศ.พญาไท ยก 4 ที่เวทีราชดำเนิน ขึ้นชกครั้งต่อมา แพ้น็อคดาวทอง ชูวัฒนะอีก ก่อนจะชกชนะเป็นครั้งแรกเมื่อชนะน็อคเพชรบูรณ์ สนทานกิชบู ยก 1 จากนั้น ชกชนะติดต่อกันเรื่อยมาจนได้ครองแชมป์มวยสากลรุ่นไลท์เวทเวทีราชดำเนิน ชนะน็อคไทย สุรเจริญ ยก 4 เมื่อ 29 เมษายน พ.ศ. 2528
หลังจากได้ครองแชมป์ประเทศไทย ยอดขวัญมีโอกาสได้ชิงแชมป์ OPBF รุ่นไลท์เวลเตอร์เวท เมื่อ พ.ศ. 2529 ที่เกาหลีใต้ แต่แพ้น็อค อัน คยุงดุก ยก 3 เมื่อเริ่มมีการจัดตั้งตำแหน่งแชมป์เงาขึ้น ยอดขวัญก็ได้ไปชิงแชมป์เงารุ่นรุ่นไลท์เวลเตอร์เวทของสภามวยโลกที่ออสเตรเลียเมื่อ พ.ศ. 2530 แต่แพ้น็อค โทนี่ โจนส์ ยกแรก จากนั้น ยอดขวัญไปชกนอกรอบที่เกาหลีใต้ แพ้น็อค ลี ซังโฮ ยก 4 จากนั้นชกชนะน็อค แสงเทพ ศิษย์วิรัตน์ ยกแรกที่ลุมพินีเมื่อ 29 สิงหาคม พ.ศ. 2530 จากนั้นก็แขวนนวมไป
นภาพล พยัคฆ์อนันต์
นภาพล พยัคฆ์อนันต์ เป็นชาวจังหวัดสงขลา สถิติการชก 8 ครั้ง ชนะ 5 (น็อค 1) แพ้ 2
วันวิน จ.เจริญ
วันวิน จ.เจริญ มีชื่อจริงว่า มงคล วงษ์ชมภู เกิดเมื่อวันที่ 12 กรกฎาคม พ.ศ. 2514 ที่ จังหวัดขอนแก่น สถิติการชก 17 ครั้ง ชนะ 12 (น็อค 7) แพ้ 5
วันวินขึ้นชกมวยสากลครั้งแรกเมื่อ 13 พฤษภาคม พ.ศ. 2533 ชนะน็อค ทับหนู ศิษย์ศิลป์ ยก 2 ที่เวทีราชดำเนิน จากนั้น ขึ้นชกชนะอีก 2 ครั้ง ก็ได้ไปชกที่ ญี่ปุ่น แพ้คะแนน ตีติง ดิกนอส เมื่อ 13 สิงหาคม พ.ศ. 2533 เมื่อกลับมาชกในเมืองไทย วันวินชกชนะอีก 6 ครั้ง มีแพ้น็อค คม ส. ธนิกุล เพียงครั้งเดียวรวมทั้งชนะน็อค สายรุ้ง อ.สุวรรณศิลป์ ยก 3 (ต่อมาเป็นแชมป์โลกของสหพันธ์มวยโลก)
ใน พ.ศ. 2537 เป็นช่วงที่สหพันธ์มวยโลก (WBF) เข้ามาเผยแพร่ในประเทศไทย และเปิดโอกาสให้นักมวยสากลชาวไทยได้ขึ้นชิงแชมป์โลก วันวิน ได้โอกาสขึ้นชิงแชมป์โลกรุ่นมินิมัมเวทที่ว่างกับรอนนี่ มากราโม ปรากฏว่าวันวินพลาดท่า เป็นฝ่ายแพ้น็อคในยกที่ 2 เท่านั้นไปอย่างไม่คาดคิด แต่ก็ถือว่าวันวินเป็นนักมวยไทยรายแรกที่ขึ้นชกในสังกัดของสถาบันแห่งนี้
จากนั้น วันวินขึ้นชกอุ่นเครื่องชนะอีกสามครั้ง โดยชกชนะคะแนน โรแลนโด ทูยูกอน (ต่อมาเป็นแชมป์โลกของสหพันธ์มวยโลกและสหภาพมวยโลก) และโดมิงกุส ซิวาเลตเต้ แชมป์เงาของสหพันธ์มวยนานาชาติ (IBF) แต่วันวินก็ไม่มีโอกาสชิงแชมป์โลกอีก ใน พ.ศ. 2538 วันวินได้มีโอกาสชิงแชมป์เวทีราชดำเนิน แพ้คะแนน วังพนม ว.สระกวี และได้ไปชิงแชมป์เงาสหพันธ์มวยนานาชาติที่อินโดนีเซีย แพ้น็อค ยานีน เบลเอนโด ยก 11 จากนั้น วันวินไม่ได้ขึ้นชกมวยสากลอีกเลย และหลังจากแขวนนวมไปแล้ว วันวินมีอาการผิดปกติเนื่องจากสมองได้รับการกระทบกระเทือนจนช่วยตัวเองไม่ได้
ชัยเดช จ.เจริญ
ชัยเดช จ.เจริญ สถิติการชก 6 ครั้ง ชนะ 5 (น็อค 3) แพ้ 1 
ชัยเดชขึ้นชกมวยสากลครั้งแรกเมื่อ 26 ธันวาคม พ.ศ. 2538 ชนะน็อค วันชาติชาย เกียรติทรงฤทธิ์ ยกแรก ชกชนะอีก 2 ครั้ง ก็เดินทางไปชกมวยที่ฟิลิปปินส์ ชนะคะแนน นีล กาก้า นักมวยเจ้าถิ่นได้ จากนั้น จึงได้รับการสนับสนุนให้ชกเพื่อชิงแชมป์โลก แต่หลังจากที่ไปชิงแชมป์เงารุ่นจูเนียร์ฟลายเวท IBF แพ้น็อค อานิส โรก้า ยก 11 ที่อินโดนีเซีย ชัยเดชก็เลิกมวยสากลไป
วิหค จ๊อกกี้ยิม
วิหค จ๊อกกี้ยิม หรือนายประสบ ใจเมือง เกิดเมื่อ 27 สิงหาคม พ.ศ. 2513 สถิติการชก 38 ครั้ง ชนะ 8 (น็อค 3) แพ้ 30
อินทนนท์ จ๊อกกี้ยิม
อินทนนท์ จ๊อกกี้ยิม สถิติการชก 10 ครั้ง ชนะ 1 (น็อค 1) แพ้ 9
สมถวิล สิงห์วังชา
สมถวิล สิงห์วังชา
พลังชัย ส. วรพิน
พลังชัย ส. วรพิน
ศักดิ์ณรงค์ เกียรติสิงห์น้อย
ศักดิ์ณรงค์ เกียรติสิงห์น้อย
ก้องธรณี ป.สุรศักดิ์
ก้องธรณี ป.สุรศักดิ์ เกิดเมื่อ 16 ตุลาคม พ.ศ. 2523 สถิติการชก 18 ครั้ง ชนะ 10 (น็อค 7) แพ้ 8
เดโช บ้านกล้วยยิม
เดโช บ้านกล้วยยิม หรือ ปิยณัฐ สว่างวงษ์ เป็นชาวจังหวัดพิษณุโลก เกิดเมื่อ 19 มิถุนายน พ.ศ. 2528 เป็นคู่แฝดของเดชา บ้านกล้วยยิม และเดชาพล บ้านกล้วยยิม สถิติการชก 53ครั้ง ชนะ 39 (น็อค 25)เสมอ 2 แพ้ 12
จักรกฤษณ์ สุวรรณเลิศ
จักรกฤษณ์ สุวรรณเลิศ สถิติการชก 27 ครั้ง ชนะ 14 แพ้ 12 เสมอ 1
พรชัย ศิษย์พระพรหม
พรชัย ศิษย์พระพรหม หรือนายสมชาย ทับหนองแวง เป็นชาวจังหวัดชัยภูมิ เป็นนักมวยใบ้
บางแสน ศิษย์พระพรหม
บางแสน ศิษย์พระพรหม สถิติการชก 11 ครั้ง ชนะ 5 (น็อค 3) เสมอ 1 แพ้ 5
อัศวิน ศิษย์หลักเมือง
อัศวิน ศิษย์หลักเมือง หรือนายโรจน์ อินคำ เป็นชาวจังหวัดพะเยา สถิติการชก 31 ครั้ง ชนะ 21 (น็อค 15) แพ้ 10
ลูกน้ำ ส. วรพิน
ลูกน้ำ ส.วรพิน
เชี่ยวชาญ ธนเศวต
เชี่ยวชาญ ธนเศวต หรือ เชี่ยวชาญ บัวสุวรรณ เกิดเมื่อ 10 ตุลาคม พ.ศ. 2519 สถิติการชก 11 ครั้ง ชนะ 3 (น็อค 1) เสมอ 1 แพ้ 7
ศรคม เกียรตินุกูล
ศรคม เกียรตินุกูล เกิดเมื่อ 27 เมษายน พ.ศ. 2521 สถิติการชก 19 ครั้ง ชนะ 3 (น็อค1) เสมอ 3 แพ้ 13
ชดช้อย ใหม่เมืองคอน
ชดช้อย ใหม่เมืองคอนหรือนักมวยไทยชื่อดัง ชดช้อย ชูโชคชัย สถิติการชกเฉพาะมวยสากล 7 ครั้ง ชนะ 4 (น็อค 2) แพ้ 3 ชดช้อยเคยชกนอกรอบกับโนรี จ๊อกกี้ยิมในขณะที่โนรียังครองแชมป์โลกรุ่นจูเนียร์ไลท์เวท WBF อยู่ ซึ่งชดช้อยเป็นฝ่ายชนะน็อคในยกที่ 3 ทำให้โนรีถูกปลดออกจากตำแหน่งแชมป์โลก
สโรชา พรอุดมศักดิ์
สโรชา พรอุดมศักดิ์ มีชื่อเล่นว่า "แอ้ม" ผู้ประกาศข่าว และ พิธีกรชาวไทย
สโรชาเกิดเมื่อวันที่ 11 พฤศจิกายน พ.ศ. 2519 ที่กรุงเทพมหานคร เป็นลูกเพียงคนเดียวของนายกิตติคุณ และนางธนพร พรอุดมศักดิ์ แต่ไปโตและเรียนหนังสือที่สหรัฐอเมริกา โดยตามครอบครัวไป ตั้งแต่อายุ 3 ขวบ โดยเรียนจบปริญญาตรีสาขา Broadcasting at The Walter Cronkite School of Journalism and Mass Communication ที่ มหาวิทยาลัยแอริโซนาสเตต เมื่อปี พ.ศ. 2540 (ค.ศ. 1997) เริ่มต้นชีวิตการทำงานที่ News Line ช่อง 11 ก่อนจะย้ายไปฝึกฝนกระบวนการทำข่าว และผู้ประกาศข่าวมืออาชีพกับ สุทธิชัย หยุ่น สถานีข่าวเนชั่นทีวีหรือ UBC 8 ของเครือเนชั่น ต่อมาเธอก้าวเข้าทำงานใน Channel News Asia ประเทศสิงคโปร์ในตำแหน่ง ผู้ประกาศข่าวภาคภาษาอังกฤษที่สำนักงานประเทศสิงคโปร์
สโรชา เป็นที่รู้จักมากขึ้นเมื่อได้รับทาบทามจาก สนธิ ลิ้มทองกุล ให้เข้านั่งเป็นพิธีกรร่วมในการจัดรายการ เมืองไทยรายสัปดาห์ ที่ช่อง 9 อสมท.โดยออกอากาศครั้งแรกในวันที่ 1 กรกฎาคมพ.ศ. 2546 เป็นต้นมา เธอทำหน้าที่พิธีกรคู่กับ สนธิ ลิ้มทองกุล ช่วยทำให้รายการข่าว News talk ซึ่งอัดแน่นไปด้วยเนื้อหา ดูผ่อนคลายลง ด้วยบุคลิกของการเป็นคู่สนทนาที่ดีที่ถามทุกคำถาม ด้วยความอยากรู้เสมือนหนึ่งเป็นผู้ชมรายการคนหนึ่ง จึงกลายเป็นสัญลักษณ์ที่อยู่คู่รายการ เมืองไทยรายสัปดาห์
และเมื่อปรากฏการณ์ของรายการ “เมืองไทยรายสัปดาห์สัญจร” หลังจากถูกถอดออกจากผังรายการของช่อง 9 อสมท. จนมียอดผู้เข้าชมรายการสด ณ สวนลุมเมื่อวันศุกร์ที่ 25 พฤศจิกายน พ.ศ. 2548 สโรชา พรอุดมศักดิ์ ในฐานะพิธีกรหญิงหนึ่งเดียว ที่สร้างสีสันให้รายการ ขณะเดียวกันยังมีไหวพริบในการดำเนินรายการ ด้วยการสร้างบรรยากาศในรายการให้ไม่ตรึงเครียดกว่าที่ควรจะเป็น
สโรชา สมรสกับ รัชชพล เหล่าวานิช กรรมการผู้จัดการ บริษัท แฟมมิลี่ โนฮาว จำกัด ผู้ผลิตรายการช่อง Money Channel (True Visions ช่อง 80) ในเครือตลาดหลักทรัพย์แห่งประเทศไทย เมื่อวันที่ 9 พฤศจิกายน 2549 ที่โรงแรมแกรนด์ ไฮแอท เอราวัณ โดยก่อนหน้านี้ได้มีพิธีหมั้นเมื่อเดือนกุมภาพันธ์ 2549 หลังจากครองคู่กันได้เกือบ 9 ปีเต็มทั้งคู่ได้แยกทางกันในปลายปี 2558 สโรชาจึงกลับมาใช้ชีวิตโสดอีกครั้ง
ปัจจุบัน สโรชาเป็นพิธีกรรายการ "เก็บตกจากเนชั่น ภาคค่ำ" เนชั่นทีวี นอกจากนี้ยังเป็นเจ้าของเสียงประกาศในรถไฟฟ้ามหานคร หรือ MRT สายเฉลิมรัชมงคล และสายฉลองรัชธรรม ทั้งบริเวณชานชาลาและภายในตัวรถไฟฟ้า
ในปี พ.ศ.2561 มีการเปิดเผยข้อมูลว่า สโรชา พรอุดมศักดิ์ เป็นโรคมะเร็ง
พระตำหนักจักรีบงกช
พระตำหนักจักรีบงกช ตั้งอยู่บนริมฝั่งแม่น้ำเจ้าพระยา ตำบลบางขะแยง อำเภอเมืองปทุมธานี จังหวัดปทุมธานี ปัจจุบันเป็นที่ประทับของ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี, พระเจ้าหลานเธอ พระองค์เจ้าสิริภาจุฑาภรณ์ และพระเจ้าหลานเธอ พระองค์เจ้าอทิตยาทรกิติคุณ
พระตำหนักจักรีบงกชเป็นพระตำหนักสองชั้นศิลปกรรมยุโรปทาสีไข่เหตุการณ์น้ำท่วมเมื่อปี พ.ศ. 2554 สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารีได้มีพระราชดำรัสว่าข้าพเจ้าเข้าใจคนที่ลำบากน้ำท่วม บ้านข้าพเจ้าก็น้ำท่วม แต่ยังคิดว่ามีแรงเหลือมาช่วยพื่น้องประชาชน ส่งหน่วยแพทย์ดูแลสุขภาพประชาชน และสัตว์เลี้ยง ข้าพเจ้าสัญญาว่าจะไม่ปั้มน้ำออกจากบ้านเพื่อให้บ้านน้ำแห้ง ข้าพเจ้ายอมจมน้ำเหมือนประชาชนทุกคน และเราจะแก้ไขปัญหาน้ำท่วมนี้ไปด้วยกัน ข้าพเจ้าได้สั่งแม่บ้านของข้าพเจ้าแล้วว่าให้ทำอาหารส่งหมู่บ้านต่างๆห่างไกล ที่ไม่สามารถออกมาได้ ได้ทราบว่าแม่บ้านได้ทำอาหารแจกชาวบ้านโดยรอบ 1,000กล่อง/วัน ข้าพเจ้าสัญญาว่าจะกลับมากรุงเทพฯทุกสัปดาห์จนกว่าจะเข้าสู่ภาวะปกติ ขอใจทุกคนสู้ อดทน พวกเราจะฝ่าวิกฤตการณ์นี้ไปด้วยกัน”
ผู้ฝึกสอน
ผู้ฝึก หรือ ผู้ชี้แนะ () คือคนที่มีหน้าที่ในการกำหนดทิศทางการเล่นและออกคำสั่งหรือคำแนะนำต่าง ๆ ให้กับนักกีฬา เพื่อใช้เวลาลงสนามการแข่งขันกีฬา โดยอาจจะกล่าวได้ว่าผู้ฝึกเป็นคนกำหนดยุทธศาสตร์และวิธีการของการแข่งกีฬาให้กับนักกีฬาของตน ซึ่งผู้ฝึกส่วนใหญ่ก็คือนักกีฬาคนหนึ่งที่เคยเล่นและเข้าใจในกีฬาประเภทหนึ่ง ๆ เป็นอย่างดี
โดยทั่ว ๆ ไปแล้ว ผู้ฝึกอาจจะมีผู้ช่วยในการทำงานอยู่ และตัวผู้ฝึกเองก็ถือได้ว่าเป็นผู้ที่เป็นตัวแทนความสำเร็จของนักกีฬาที่ตนเองฝึกสอนมา บ่อยครั้งที่การฝึกสอนผู้เล่นหรือการวางตัวผู้เล่นจะเป็นหน้าที่ของผู้ช่วย ส่วนผู้ฝึกนั้นจะมีหน้าที่ใหญ่อื่น ๆ เช่น การวางวิสัยทัศน์ให้กับทีม การกำหนดยุทธศาสตร์หลักของทีมเพื่อเอาไว้ใช้ในการฝึกนักกีฬาต่อไป
ในการแข่งกีฬาหลาย ๆ อย่าง ผู้ฝึกอาจจะเป็นผู้จัดการทีมด้วยเช่นกัน มีหน้าที่ในการคัดเลือกตัวคนเล่นหรือเจรจาต่อรองสัญญาต่าง ๆ ของนักกีฬาที่ตนสังกัด และในส่วนของการฝึกซ้อม ผู้ฝึกก็จะมีหน้าที่ในการสอนทักษะ สอนกฎและวิธีการของกีฬาให้กับนักกีฬา ซึ่งการฝึกสอนเหล่านี้อาจจะประกอบไปด้วยผู้ฝึกหลาย ๆ คนหลาย ๆ หน้าที่ด้วยกัน เช่น ผู้ฝึกเฉพาะทางในการตั้งรับ ผู้ฝึกเฉพาะทางในการรุก เป็นต้น และเนื่องจากหน้าที่การฝึกสอนต่าง ๆ ถูกแบ่งไปโดยผู้ฝึกแต่ละคน ดังนั้น จำเป็นที่จะต้องมีหัวหน้าผู้ฝึกอีกคนหนึ่งซึ่งมีหน้าที่คอยประสานงานกับผู้ฝึกคนอื่น ๆ
ผู้ฝึกที่ประสบความสำเร็จมักจะเป็นผู้มีชื่อเสียงและเป็นที่รู้จักมากกว่าบรรดานักกีฬาที่เข้าได้ฝึกสอนมา และผู้ฝึกจะคอยเป็นหน้าเป็นตาให้กับทีมหรือนักกีฬาของตนอีกด้วย
ไกรภพ จันทร์ดี
กบ ไมโคร หรือ ไกรภพ จันทร์ดี เป็นมือกีตาร์ชื่อดังคนหนึ่งของประเทศไทย เคยเป็นสมาชิกของวงไมโคร และเคยออกอัลบั้มร้องเดี่ยวกับกีตาร์เดี่ยวอีกด้วยและเป็นลูกชายแท้ๆของ สอาด จันทร์ดี
มีผลงานเป็นที่รู้จักจากเพลง "รักปอนปอน" ในอัลบั้มร็อก เล็ก เล็ก ซึ่งเป็นอัลบั้มแรกของวงไมโคร ในปี พ.ศ. 2529 หลังจากอัลบั้มที่ 3 "เต็มถัง" อำพล ลำพูน ก็แยกตัวออกไปเป็นนักร้องเดี่ยว กบจึงรับหน้าที่นักร้องนำ ต่อมากบแยกตัวออกจากวงไมโคร และออกอัลบั้มร้องเดี่ยว 3 อัลบั้ม คือ 1. มนุษย์กบ 2. กีตาร์ไม่มีสาย 3.ฉันทนาโคโยตี้ ผลงานเพลง ทุกอัลบั้ม เจ้าตัวตั้งใจทำอย่างเต็มที่ จึงเพลงที่น่าฟังและยังคงฟังได้เรื่อย ๆ ๆ สำหรับคอเพลงร็อก ที่น้อง ๆ ๆ หรือคนรุ่นใหม่ที่รักเพลงร็อก น่าจะดูเป็นตัวอย่างที่ดี และยังเป็นมือปืนในห้องบันทึกเสียง ทำเสียงกีต้าร์ให้กับศิลปินต่างๆมากมาย อาทิเช่น บิลลี่ โอแกน , ขจรศักดิ์ รัตนนิสสัย ,แสน ณากา และ ฯลฯ
แสดงภาพยนตร์เรื่องเดียว คือ วัยระเริง กำกับโดย เปี๊ยก โปสเตอร์ โดยแสดงเป็นเพื่อนของพระเอกคือ อำพล ลำพูน
อสงไขย
อสงไขย ( "อสํเขฺยย") หมายถึง นับไม่ถ้วน, ไม่ง่ายที่จะนับ, หรือเป็นจำนวนธรรมชาติเท่ากับหนึ่งโกฏิยกกำลัง 20 ("10,000,000") หรือ 10 (เลข 1 แล้วตามด้วยเลข 0 ต่อท้ายทั้งหมด 140 ตัว)
บางตำรากล่าวว่าหมายถึงเลข formula_1 ซึ่งมีหลายความหมาย พระพุทธภัทระตีความว่า a=5, b=103 ส่วนพระศิกษานันทะตีความว่า a=7, b=103 และ Thomas Cleary ตีความว่า a=10, b=104
อสงไขยเป็นระยะเวลาที่ยาวนานจนไม่อาจคำนวณได้ มีอุปมาว่า ประมาณเม็ดฝนของการเกิดฝนตกใหญ่อย่างมโหฬารทั้งวันทั้งคืนเป็นเวลานานถึง 3 ปี ไม่ได้ขาดสายเลย ในศาสนาพุทธจึงมักใช้กล่าวถึงระยะเวลาที่พระโพธิสัตว์สั่งสมบารมีมาเพื่อเป็นพระพุทธเจ้า
นอกจากนี้ในพระไตรปิฎกและอรรถกถายังมีการใช้คำว่า "อสงไขย" เฉย ๆ ด้วยเช่นกัน แต่ในความหมายที่ว่า มากมาย หรือ นับไม่ถ้วน (infinity) ไม่ได้ใช้ในแง่ของการบอกปริมาณว่าเท่ากับ และไม่ได้หมายถึงอสงไขยกัป
อรรถกถากล่าวถึง อสงไขย ไว้ดังนี้ การนับอสงไขยให้เทียบเอาดังนี้
หมายเหตุ: ร้อยแสน=สิบล้าน
อสงไขยในช่วงระยะเวลาที่พระโคตมพุทธเจ้าบำเพ็ญบารมีก่อนจะตรัสรู้เป็นพระสัมมาสัมพุทธเจ้า มี 20 อสงไขย คือ
ขบวนการเวทมนตร์ มาจิเรนเจอร์
ขบวนการเวทมนตร์ มาจิเรนเจอร์ หรือ มาโฮ เซนไท มาจิเรนเจอร์ () เป็นภาพยนตร์แนวขบวนการนักสู้ลำดับที่ 29 เริ่มฉายที่ญี่ปุ่น เมื่อวันอาทิตย์ที่ 13 กุมภาพันธ์ พ.ศ. 2548 ถึง วันอาทิตย์ที่ 5 กุมภาพันธ์ พ.ศ. 2549 มีจำนวนตอนทั้งหมด 49 ตอน และตอนพิเศษ 2 ตอน คือ ขบวนการจอมเวทย์ มาจิเรนเจอร์ เดอะมูฟวี่ ตะลุยนรกสุดขอบฟ้า และ ขบวนการจอมเวทย์ มาจิเรนเจอร์ ปะทะ เดกะเรนเจอร์
ในประเทศไทย ได้รับการซื้อลิขสิทธิ์ในรูปแบบการจัดจำหน่ายในรูปแบบ VCD และ DVD โดย โรสวิดีโอ (โรสมีเดียอินเตอร์เทนเมนท์) และใช้ชื่อว่า ขบวนการจอมเวทย์ มาจิเรนเจอร์ และฉายทาง สถานีโทรทัศน์ช่อง 5 ในรายการแก็งค์การ์ตูน ทุกเช้าวันอาทิตย์ เวลา 7.35-8.00 น. โดยเริ่มฉายในวันอาทิตย์ที่ 18 พฤศจิกายน พ.ศ. 2550 , ในปีพ.ศ. 2551 ได้ย้ายเวลาเป็นวันเสาร์แทนจนจบในวันที่ 4 ตุลาคม พ.ศ. 2551 และออกอากาศครั้งสุดท้ายที่ช่อง Gang Cartoon Channel
พิเชียร อำนาจวรประเสริฐ
นายพิเชียร อำนาจวรประเสริฐ พิธีกรรายการโทรทัศน์ และนักจัดรายการวิทยุ เป็นอดีตนายกองค์การนักศึกษามหาวิทยาลัยธรรมศาสตร์ เมื่อปี พ.ศ. 2519
เกิดเมื่อวันที่ 15 พฤษภาคม พ.ศ. 2499 เป็นบุตรของนายบ๋วยเลี้ยง และนางงิ้น แซ่อึ้ง จบการศึกษาจากโรงเรียนสวนกุหลาบวิทยาลัย (2512-2517) โดยสอบได้เป็นที่ 1 ของประเทศในสายศิลป์ ปีการศึกษา 2516 จบการศึกษาระดับปริญญาตรี สาขาวิชาการเมืองการปกครอง มหาวิทยาลัยธรรมศาสตร์ และปริญญาโทรัฐประศาสนศาสตร์ สาขาวิชาบริหารธุรกิจ มหาวิทยาลัยธรรมศาสตร์  เคยเป็นคนเดือนตุลามาก่อน จึงมีเพื่อนที่รู้จักมากมายที่เป็นคนเดือนตุลาเช่นเดียวกัน ทั้งฝ่ายรัฐบาล, ฝ่ายค้าน, และเอ็นจีโอ โดยตอนเรียนอยู่ปี 2 ได้รับเลือกให้เป็นอุปนายกองค์การนักศึกษามหาวิทยาลัยธรรมศาสตร์ (อมธ.) ฝ่ายนอก และได้เข้าไปเป็นกรรมการบริหารของศูนย์กลางประสานงานนิสิตนักศึกษาแห่งประเทศไทย (ศนท.) และเมื่อขึ้นปี 3 ได้ตัดสินใจเข้าลงแข่งขันและได้รับเลือกตั้งเป็นนายกองค์การนักศึกษามหาวิทยาลัยธรรมศาสตร์
เป็นผู้ดำเนินรายการวิทยุและโทรทัศน์ และเป็นกรรมการผู้จัดการบริษัท บางกอกมีเดีย เอเยนซี่ จำกัด ผลิตรายการสื่อขนาดเล็ก นายพิเชียร อำนาจวรประเสริฐ เคยเป็นผู้สมัคร กทช. (คณะกรรมการจัดสรรคลื่นความถี่วิทยุและโทรทัศน์) และได้รับคัดเลือกมาเป็นลำดับที่หนึ่ง ด้วยคะแนนถึง 151 คะแนน จากวุฒิสภา ก่อนที่คณะกรรมการชุดนี้จะถูกยกเลิกไปเนื่องจากเหตุรัฐประหารในประเทศไทย พ.ศ. 2549 ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 และเป็นผู้ที่มีบทบาทเรียกร้องให้บรรจุพุทธศาสนาไว้เป็นศาสนาประจำชาติในรัฐธรรมนูญฉบับนี้ด้วย เสียจนต้องร้องไห้ออกมาในการประชุม
ปัจจุบันได้สมัครเป็นสมาชิกพรรคมัชฌิมาธิปไตย ลงสมัครรับเลือกตั้งในเขต 2 กรุงเทพมหานคร คู่กับ นางสาวสุภาภรณ์ แสงทอง อดีตนักแสดง กับ ดร.อายุทธ์ จิรชัยประวิตร นักวิชาการ ในการเลือกตั้งเมื่อปลายปี พ.ศ. 2550 แต่ไม่ได้รับเลือกทั้ง 3 คน
ปิยะพงษ์ ผิวอ่อน
นาวาอากาศโท ปิยะพงษ์ ผิวอ่อน เกิดวันที่ 14 พฤศจิกายน พ.ศ. 2502 เป็นนักฟุตบอลชาวไทย ซึ่งเล่นให้กับฟุตบอลทีมชาติไทยหลายนัด รวมถึงเป็นผู้ที่ทำประตูสูงสุดในประวัติศาสตร์ทีมชาติไทยรวมนัดที่ฟีฟ่าไม่ได้รับรอง ที่ 103 ประตู (สถิติที่ฟีฟ่ารับรองคือ 15 ประตู จากการลงสนามให้ทีมชาติ 33 นัด) นอกจากนี้ เขายังร่วมแสดงในภาพยนตร์เรื่อง "เกิดมาลุย" ใน พ.ศ. 2547
โดย ปิยะพงษ์ ผิวอ่อน เป็นผู้เล่นชาวไทยคนแรกที่ได้เล่นในเคลีก 1
พ.ศ. 2556 ปิยะพงษ์ ผิวอ่อน ทำหน้าที่เป็นผู้จัดการทีมสิงห์ออลสตาร์เมื่อครั้งที่พบกับแมนเชสเตอร์ยูไนเต็ด และเชลซี ในการแข่งขันครบรอบ 80 ปี บริษัทบุญรอดบริวเวอรี่
ปิยะพงษ์ (ชื่อเดิม เผด็จ ขันเครือ) เกิดเมื่อวันเสาร์ที่ 14 พฤศจิกายน พ.ศ. 2502 ที่ จังหวัดประจวบคีรีขันธ์ บุตร ร้อยเอกพล กับ นางบุญยิ่ง ผิวอ่อน จบการศึกษาจาก โรงเรียนศรีวิชัยวิทยา อำเภอเมือง จังหวัดนครปฐม และ โรงเรียนสารสิทธิ์พิทยาลัย อำเภอบ้านโป่ง จังหวัดราชบุรี โดยเล่นฟุตบอลมาตลอด และมีความสามารถทางฟุตบอลสูงจนได้รับโควตานักฟุตบอล ศึกษาต่อที่โรงเรียนจ่าอากาศ
ปิยะพงษ์สมรสแล้ว มีบุตร 2 คน คนโตชื่อ นายภานุพงศ์ (เต้ย) คนเล็กชื่อ นายพงษ์พิสุทธิ์ (แตงโม) ซึ่งเป็นนักฟุตบอลเช่นกัน
ปัจจุบันนั้นปิยะพงษ์รับราชการทหารชั้นยศ "นาวาอากาศโท" สังกัดกรมสวัสดิการทหารอากาศ กองทัพอากาศ นอกจากนี้ยังทำหน้าที่เป็นพิธีกรในรายการ เช้านี้...ที่หมอชิต ร่วมกับลูกชายคนเล็ก พงษ์พิสุทธิ์ ผิวอ่อน และรายการ บราเวีย ซูเปอร์สไตรค์ ยิงกระจาย ทางทรู วิชั่นส์ปิยะพงษ์ เริ่มต้นเล่นฟุตบอล ในทีมชุดเยาวชน สโมสรฟุตบอลทหารอากาศ เมื่อปี พ.ศ. 2522 หลังจากนำทีมชนะเลิศ จึงได้เลื่อนขึ้นมาเล่นทีมชุดใหญ่ และในปี พ.ศ. 2523 เป็นดาวซัลโวสูงสุดในการแข่งขัน ในปีต่อมา ก็ได้รับการคัดเลือกให้มาเล่นกับทีมชาติไทย ระหว่าง พ.ศ. 2524-พ.ศ. 2540 รวม 17 ปี โดยที่ติดทีมชาติครั้งแรก ในเดือนมิถุนายน 2524 รายการเพสซิเด้นท์ คัพ เกาหลีใต้
ในระดับสโมสร ก็ได้ร่วมงานกับ สโมสรลักกีโกลด์สตาร์ (ปัจจุบันคือ สโมสรฟุตบอลโซล) ของ เค-ลีกในเกาหลีใต้ เป็นเวลา 2 ปี และย้ายไปเล่นต่อให้ สโมสรปาหัง ของมาเลเซีย
ปิยะพงษ์ ผิวอ่อนยิงประตูในนามทีมชาติชุดใหญ่ในเกมส์ที่ฟีฟ่ารับรองทั้งหมด 15 ประตู
ปิยะพงษ์ เคยมีสตูดิโออัลบั้มเพลงมาแล้วหนึ่งชุด ในปี พ.ศ. 2536 กับค่ายนิธิทัศน์ เอโอเอ โดยใช้ชื่ออัลบั้มที่เกี่ยวข้องกับชีวิตจริงว่า "ซัลโว"
ปิยะพงษ์ ผิวอ่อน ได้เข้าเป็นสมาชิกพรรคเพื่อแผ่นดิน เพื่อจะลงสมัครรับเลือกตั้งในปลายปี พ.ศ. 2550 แต่ในที่สุดก็ไม่ได้ลงสมัคร
ในการเลือกตั้งในกลางปี พ.ศ. 2554 ได้ลงรับสมัครเลือกตั้งอีกครั้งในพื้นที่กรุงเทพมหานคร พรรคชาติพัฒนาเพื่อแผ่นดิน โดยทำการเปิดตัวพร้อมกับอีก 2 นักกีฬาที่มีชื่อเสียง คือ ภราดร ศรีชาพันธุ์ อดีตนักเทนนิสระดับโลก และเยาวภา บุรพลชัย อดีตนักเทควันโดเหรียญทองแดงโอลิมปิกทีมชาติไทย แต่ทั้งหมดนี้ไม่ได้รับการเลือกตั้ง
เกมเศรษฐี (เกมกระดาน)
เกมเศรษฐี หรือ มอนอพอลี () เป็นเกมกระดาน คิดค้นขึ้นเป็นครั้งแรกโดย Elizabeth J. Magie และจดสิทธิบัตรไว้เมื่อ ค.ศ. 1904 ต่อมามีการปรับปรุงให้รูปแบบการเล่นง่ายขึ้น เหมือนในปัจจุบันโดยพี่น้องพาร์คเกอร์ (Parker Brothers) เมื่อ ค.ศ. 1935 และถือสิทธิบัตรโดย แฮสโบร บริษัทผลิตเกมจากสหรัฐอเมริกา
แผนที่ในเกมต้นฉบับ มีอยู่ 40 ช่องโดยเป็นชื่อสถานที่จริงในเมือง แอตแลนติกซิตี ในรัฐนิวเจอร์ซีย์ ตัวละครที่เป็นสัญลักษณ์ของเกม มีชื่อเฉพาะว่า Rich Uncle Pennybags หรือ Mr. Monopoly
ในประเทศไทยใช้ชื่อว่า "เกมเศรษฐี" โดยแผนที่ในเกมเปลี่ยนเป็นจังหวัดต่างๆ ในประเทศไทย ยกเว้นสองช่องสุดท้าย คือ พัฒน์พงษ์ และ สะพานหัน ผู้ผลิตบางรายก็ใช้ สำเพ็ง
เอฟซีโซล
สโมสรฟุตบอลโซล () เป็นสโมสรฟุตบอลในเมืองโซล ประเทศเกาหลีใต้ ปัจจุบันเล่นอยู่ในเค-ลีก โดยมีผู้สนับสนุนหลักคือ กลุ่มจีเอส
สโมสรฟุตบอลโซล ก่อตั้งในปี พ.ศ. 2526 ในชื่อ ลักกี-โกลด์สตาร์ และเปลี่ยนชื่อเป็น อันยาง แอลจี ชีตา ในปี 2533 ภายหลังจากย้ายทีมจากเมืองโซลไปยังเมืองอันยาง ซึ่งต่อมาในปี 2547 ได้ย้ายกลับมาที่โซล และเปลี่ยนชื่อเป็น สโมสรฟุตบอลโซล เหมือนในปัจจุบัน
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ปิยะพงษ์ ผิวอ่อน
ชื่อ
ชื่อ คือสิ่งที่มนุษย์ได้สร้างขึ้นเป็นคำต่าง ๆ เพื่อใช้แทนคน สัตว์ สิ่งของ หรือสิ่งที่เป็นนามธรรมที่สามารถสัมผัสหรือรู้สึกได้ เพื่อนำมาเรียกหรืออ้างถึง การใช้ชื่อเรียกแทนบุคคลเป็นสิ่งที่ควรที่ตั้งแต่เกิดหากไม่ได้เป็นคนเร่ร่อน ตามกฎหมายแล้วบังคับให้ประชาชนทุกคนต้องมีชื่อตั้งแต่เกิด ซึ่งชื่ออาจจะซ้ำกันได้
นักมานุษยวิทยาชาวอังกฤษ เซอร์ เจมส์ จอร์จ เฟรเซอร์ เคยกล่าวไว้ว่า อารยชนมักจะตั้งชื่อ คน สัตว์ สิ่งของ ด้วยความประสงค์ที่ว่า ต้องการให้มันแทนสิ่งนั้นจริง ๆ หรืออาจกล่าวได้ว่าชื่อนั้นเป็นตัวตนที่แท้จริงของวัตถุที่บอกเล่าเอกลักษณ์ต่าง ๆ ไว้เช่น ผม ขน เล็บ ฯลฯ ดังนั้นในหลายวัฒนธรรม ชื่อจริงจึงเป็นสิ่งต้องห้ามเนื่องจากหากล่วงรู้ก็หมายถึงชีวิตต้องตกอยู่ในมือผู้อื่น อาจโดนทำไสยศาสตร์เช่นใดก็ได้ ทำให้ในกาลต่อมาความหวาดระแวงนี้พัฒนาเป็นมารยาทที่ต้องเอ่ยนามตัวเองก่อนถามนามผู้อื่นนั่นเอง กล่าวโดยย่อก็คือในวัฒนธรรมโบราณ ชื่อจริงนั้นเป็นสิ่งสำคัญมากเพราะอาจถูกเอาไปทำไสยศาสตร์ คนโบราณเลยมักไม่บอกกัน หากชื่อคือตัวตน ชื่อของคนย่อมส่งผลกับตัวตนเช่นกัน ผู้คนโดยมากจึงนิยมตั้งชื่อมนุษย์ให้สื่อถึงความเข้มแข็งทางวิญญาณ อีกนัยหนึ่งชื่อก็เป็นวิชาไสยเวทประเภทหนึ่ง ในตระกูลทรัมปูแห่งเกาะเซราเบส ประเทศอินโดนีเซีย ถึงกับมีการเอาชื่อของคนในเกาะมาเก็บไว้ เพราะเชื่อว่าการได้ครอบครองชื่อ ก็เหมือนประหนึ่งได้ครอบครองวิญญาณของผู้นั้น
สำหรับความเชื่อของคนไทยแล้ว ชื่อไม่เป็นเพียงแค่สิ่งสมมุติที่ใช้เรียกขานแทนตัวเท่านั้น แต่ยังจะมีบทบาทและแสดงถึงสภาพของเจ้าของชื่อด้วย โดยจะส่งผลถึงความเป็นสิริมงคลและกาลกิณีให้เกิดแก่เจ้าของชื่อได้ จึงมีความเชื่อมาแต่โบราณว่า การเปลี่ยนชื่อใหม่เป็นกลวิธีหนึ่งที่จะช่วยให้หายเจ็บป่วยหรือเคราะห์ร้ายต่าง ๆ เพราะเชื่อว่า เด็กเกิดจากผีปั้น เมื่อคลอดออกมาแล้วผีก็ยังจะคอยมาเอาชีวิตกลับคืนไป ดังนั้นการเปลี่ยนชื่อจึงเป็นการหลอกให้ผีเข้าใจว่าเป็นคนละคนกัน
เสฐียรโกเศศ กล่าวว่า ชื่อเก่าที่มีผู้ชื่อ เช่น หมู หมา กบ เขียด ด้วง เป็นต้น คงเป็นชื่อตั้งขึ้นเพื่อหลอกลวงผีว่าไม่ใช่คนแต่เป็นหมูหมา ผีจะได้ตายใจไม่เอาตัวไป เป็นลักษณะที่ใช้ในภาษาอังกฤษเรียกว่า cacophonism ซึ่งมีอยู่ในประเพณีดั้งเดิมของทุกชาติทุกภาษา
ความเชื่อเรื่องชื่อในสังคไทยสะท้อนออกมาให้เห็นในแง่มุมต่าง ๆ อาทิ วรรณคดีพื้นบ้านเรื่อง "ขุนช้างขุนแผน" ที่ นาง "พิมพิลาไล" เปลี่ยนชื่อเป็น "วันทอง" ตามคำทักของขรัวตาจูหลังจากที่เจ็บป่วยออด ๆ แอด ๆ มาตลอด
เศรษฐศาสตร์จุลภาค
เศรษฐศาสตร์จุลภาค () เป็นเศรษฐศาสตร์สาขาหนึ่งซึ่งศึกษาพฤติกรรมและการตัดสินใจของบุคคล ครัวเรือน และบริษัท หรือเศรษฐศาสตร์หน่วยเล็กในการใช้ทรัพยากรที่มีอยู่อย่างจำกัด โดยเฉพาะในตลาดซึ่งมีการซื้อขายสินค้าและบริการ เศรษฐศาสตร์จุลภาคศึกษาว่าพฤติกรรมและการตัดสินใจเหล่านี้มีผลกระทบอย่างไรต่ออุปสงค์และอุปทานของสินค้าและบริการ ซึ่งเป็นตัวกำหนดราคา และในทางกลับกัน ราคากำหนดอุปสงค์และอุปทานของสินค้าและบริการอย่างไร
จุดประสงค์หนึ่งของเศรษฐศาสตร์จุลภาคคือการวิเคราะห์กลไกตลาดซึ่งเป็นตัวกำหนดราคาเปรียบเทียบระหว่างสินค้าและบริการ และการจัดสรรทรัพยากรที่มีอยู่จำกัดเพื่อใช้ในทางเลือกต่าง ๆ เศรษฐศาสตร์จุลภาคศึกษาเกี่ยวกับความล้มเหลวของตลาด ซึ่งเป็นสถานการณ์ที่กลไกตลาดไม่สามารถทำให้เกิดผลที่มีประสิทธิภาพได้ และยังอธิบายเกี่ยวกับข้อแม้ทางทฤษฎีที่จำเป็นต่อการเกิดการแข่งขันสมบูรณ์ สาขาที่สำคัญในเศรษฐศาสตร์จุลภาค เช่นดุลยภาพทั่วไป ตลาดภายใต้ความไม่สมมาตรของข้อมูล การตัดสินใจภายใต้ความไม่แน่นอน และการประยุกต์ใช้ทฤษฎีเกมในทางเศรษฐศาสตร์
ในทฤษฎีอุปสงค์และอุปทานมักตั้งสมมติฐานไว้ว่าตลาดเป็นตลาดแข่งขันสมบูรณ์ ซึ่งหมายถึงการที่มีผู้ขายและผู้ซื้อในตลาดมากมาย และไม่มีใครสามารถส่งผลให้ราคาของสินค้าและบริการเปลี่ยนแปลงได้ (แต่ในโลกความเป็นจริง สมมติฐานนี้มักไม่เป็นจริงเพราะผู้ซื้อหรือผู้ขายบางคนหรือบางกลุ่มมีอำนาจที่จะเปลี่ยนแปลงราคาได้) ในการวิเคราห์ที่ซับซ้อนบางครั้งต้องกำหนดสมการอุปสงค์-อุปทานของสินค้า แต่อย่างไรก็ตาม ทฤษฎีนี้ใช้อธิบายได้ดีในสถานการณ์ที่ไม่ยุ่งยาก
(Alfred Marshall)นิยามของวิชาเศรษฐศาสตร์ เป็นการศึกษามนุษย์ชาติในการดำรงชีวิตตามปกติวิสัย
(Lipsey and others)ตามคำนิยามนี้ได้แสดงให้เห็นว่าเศรษฐศาสตร์เป็นวิชาที่ว่าด้วยการแก้ไขปัญหาในการดำรงชีวิตของมนุษย์
(Paul A. Samuelson)นักเศรษฐศาสตร์ผู้มีชื่อเสียงชาวสหรัฐอเมริกา ได้ให้นิยามของวิชาเศรษฐศาสตร์ คือการศึกษาเกี่ยวกับวิธีการเลือกของคนและสังคม ในการใช้ทรัพยากรที่มีอยู่อย่างจำกัด เพื่อทำการผลิตสินค้าและบริการต่างๆ และจำแนกแจกจ่ายผลผลิตเพื่อการบริโภคทั้งในปัจจุบันและอนาคต ทั้งของตนเองและของสังคม
เศรษฐศาสตร์จุลภาคประยุกต์ () เป็นการศึกษาที่มีขอบเขตซึ่งรวมไปถึงการศึกษาที่เจาะจงเฉพาะด้านด้วย สาขาที่เกี่ยวกับทางด้านประยุกต์ส่วนมากมักจะใช้เรื่องเกี่ยวกับ ทฤษฎีราคา (Price Theory), อุปสงค์ และ อุปทาน (Demand & Supply), การจัดการอย่างเป็นระบบในด้านอุตสาหกรรม (Industrial Organization) และ การควบคุม (Regulation) หัวข้อที่จะสนใจศึกษา อย่างเช่น การเข้าและการออกคนงานของบริษัท, นวัตกรรมและสิ่งประดิษฐ์, บทบาทของเครื่องหมายการค้า, กฎหมาย และ เศรษฐศาสตร์ เพียงเล็กน้อยหรือมีน้อยมาก เมื่อเทียบกับสาขาทางด้านเศรษฐศาสตร์ ซึ่งหลักการเลือกใช้ เศรษฐศาสตร์จุลภาคประยุกต์นั้น จะขึ้นอยู่กับ enforcement of competing, กฎหมาย, ระบบการปกครอง และ their relative efficiencies ยกตัวอย่างเช่น
สโมสรฟุตบอลทัมปิเนสโรเวอร์
สโมสรฟุตบอลทัมปิเนสโรเวอร์ (Tampines Rovers Football Club) เป็นทีมฟุตบอลกึ่งสมัครเล่นที่เล่นในเอสลีก ของประเทศสิงคโปร์ ก่อตั้งในปี พ.ศ. 2488 ซึ่ง ทัมปิเนสโรเวอร์ นี้เป็นทีมที่เก่าแก่ที่สุดทีมหนึ่งในสิงคโปร์
ทัมปิเนสโรเวอร์ชนะเลิศการแข่งขันฟุตบอลลีกของสิงคโปร์มาทั้งหมด 5 ครั้ง (2 ครั้งใน เอสลีก) และยังคงชนะ สิงคโปร์คัพ3 ครั้ง ซึ่งเป็นรายการฟุตบอลถ้วยภายในประเทศรายการเดียวที่ต้องเชิญทีมจากต่างประเทศเข้าร่วม เนื่องจากทีมภายในประเทศที่จะลงแข่งมีไม่เพียงพอ อันแสดงถึงการชะงักทางการตลาดของฟุตบอลเมืองลอดช่องอย่างแท้จริง
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ โชคทวี พรหมรัตน์
สิงคโปร์คัพ
สิงคโปร์คัพ (Singapore Cup) เป็นการแข่งขันฟุตบอลประจำปีจัดขึ้นที่ประเทศสิงคโปร์ โดยมีจัดขึ้นครั้งแรกในปี พ.ศ. 2540 (ค.ศ. 1997) โดยในปีแรกที่จัดใช้ชื่อว่า สิงคโปร์ลีกคัพ
สิงคโปร์คัพ เคยเชิญทีมสโมสรจากประเทศไทยเข้าร่วมแข่งขันระหว่าง ค.ศ. 2006,2007 และ 2009,2010 ดังนี้
2006 - ชลบุรี รองชนะเลิศ
2007 - สโมสรฟุตบอลมหาวิทยาลัยกรุงเทพ อันดับ 3
2009 - บางกอกกล๊าส รองชนะเลิศ
2010 - บางกอกกล๊าส ชนะเลิศ
สโมสรฟุตบอลจังหวัดอุดรธานี
สโมสรฟุตบอลอุดรธานี เป็นสโมสรฟุตบอลอาชีพในประเทศไทยโดยเป็นทีมจากจังหวัดอุดรธานี ปัจจุบันกำลังแข่งขันอยู่ใน ไทยลีก 2
สมาคมกีฬาจังหวัดอุดรธานี ได้รับคำเชิญจาก การกีฬาแห่งประเทศไทย และ สมาคมฟุตบอลแห่งประเทศไทย ให้เข้าร่วมทำการแข่งขัน โปรวินเชียลลีก ครั้งแรก ในปี 2542 โดยมี สถาพร โคตรบุตร เป็นประธานสโมสรคนแรก โดยได้เริ่มส่งทีมจังหวัด เข้าร่วมการแข่งขันมาโดยตลอด โดยผลงานที่ดีที่สุดของทีมจังหวัด ซึ่งผลงานดีที่สุดคือการคว้าอันดับที่ 4 ใน ฤดูกาล 2542/2543
ต่อมาในปี 2547 ทางสมาคมกีฬาจังหวัดฯ มีมติไม่ส่งเข้าร่วมการแข่งขันในฤดูกาล 2548 เนื่องจากไม่พอใจที่ทางฝ่ายจัดการแข่งขัน ไม่มีความชัดเจนในระบบการเลื่อนชั้น-ตกชั้น อีกทั้งทีมเองมีปัญหาด้านงบประมาณ
ในปี 2552 ได้มีการปรับโครงสร้างลีก ให้เป็นลีกภูมิภาค ทาง สมาคมกีฬาจังหวัดอุดรธานี ได้ตัดสินใจส่งทีมเข้าร่วมแข่งขันอีกครั้ง โดยมี พงศาสตร์ กิจนุกร เป็นประธานสโมสร และ สามารถทำผลงานได้อย่างดีเยี่ยมและสามารถจบที่อันดับที่ 3 ของโซนภาคตะวันออกเฉียงเหนือได้สำเร็จ
ต่อมาในปี 2554 ทางสโมสร ก็ได้จดทะเบียนเป็นนิติบุคคลในนาม บริษัท สโมสรฟุตบอลอุดรธานี จำกัด และได้แยกการบริหารออกจาก สมาคมกีฬาจังหวัดอุดรธานี เพื่อพัฒนาให้เป็นสโมสรฟุตบอลอาชีพมากขึ้น โดยมีเป้าหมายที่จะเลื่อนชั้นเข้าร่วมการแข่งขันฟุตบอล ไทยพรีเมียร์ลีก และ ให้เป็นสโมสรฟุตบอลของจังหวัดอย่างแท้จริง โดยมีประธานสโมสรคือ สุวิทย์​ พิพัฒน์วิไลกุล โดยในช่วงเวลานั้น สโมสรประสบความสำเร็จในการเลื่อนชั้นเข้าร่วมการแข่งขันใน ไทยลีก 2 ได้สำเร็จ โดยในไทยลีก 3 2560 สโมสร ชนะเลิศการเพลย์ออฟเลื่อนชั้นได้สำเร็จ
ต่อมาใน ฤดูกาล 2561 ได้มีการเปลื่ยนแปลงผู้บริหารใหม่ทั้งหมด และได้แต่งตั้ง วัชรพล ขาวขำ ผู้จัดการทีมขึ้นเป็นประธานสโมสร และ ได้แต่งตั้ง ศราวุธ เพชรพนมพร เป็นประธานที่ปรึกษาสโมสร โดยเป็นผู้บริหารใหม่ทั้งหมด
(a) ในปี พ.ศ. 2557 สโมสรได้เปลี่ยนชุดหลังจากแข่งขันไปได้ 10 นัด 
(b) ใช้หลังจากจบการแข่งขันเลกที่ 1 
(c) ใช้ในการแข่งขันเลกที่ 2
(a) ในปี พ.ศ. 2557 สโมสรได้เปลี่ยนชุดหลังจากแข่งขันไปได้ 10 นัด 
(b) ใช้หลังจากจบการแข่งขันเลกที่ 1 
(c) ใช้ในการแข่งขันเลกที่ 2